นกรู้
วันแรกที่ได้รับแต่งตั้งเป็นบอร์ดสำนักงานสลากฯ ชุดนี้ ก็จับเรื่องคุมผู้ค้าไม่ให้ขายสลากเกินฉบับละ 80 บาท
10 พ.ค. 2559

โดย...ทีมข่าวการเงินโพสต์ทูเดย์
วันแรกที่ได้รับแต่งตั้งเป็นบอร์ดสำนักงานสลากฯ ชุดนี้ ก็จับเรื่องคุมผู้ค้าไม่ให้ขายสลากเกินฉบับละ 80 บาท ตามนโยบาย บิ๊กตู่ นายกรัฐมนตรี
แต่ดูเหมือนไล่จับอย่างไรก็ไม่ทันเกมผู้ค้า โดยเฉพาะกลุ่มที่เอาสลากใบมาจัดเป็นชุดแล้วขายปลีกคู่ละ 100 บาท บางงวดก็เกิน 100 บาทด้วยซ้ำ
ธนวรรธน์ พลวิชัย โฆษกบอร์ดสลากฯ ถึงกับถอนใจและยอมรับว่า แม้ชุดทำงานจะออกไปสุ่มตรวจ บางครั้งก็ล่อซื้อด้วยซ้ำ แต่ผู้ค้าเหมือนนกรู้ จับไม่ได้ ไล่ไม่ทัน เพราะความผิดแบบนี้ต้องจับตอนทำความผิดซึ่งหน้า
แต่ถึงกระนั้น ทั่นโฆษกฯ ก็ไม่วายขอร้องให้ใครก็ตามที่เจอความผิดดังกล่าว ให้รีบแจ้งสำนักงานสลากฯ เพื่อจะได้ไล่จับทัน
แต่ก็นะ...ทั่นโฆษกฯ ขนาดเจ้าหน้าที่ล่อซื้อแล้วยังจับไม่ได้
แสดงว่า นกตัวที่รู้ต้องตัวใหญ่ ปีกใหญ่ มาก
กว่าจะจับได้ คงลำบาก &amp;O5532;